Fervojlinio Cărbunești – Seciurile

La fervojlinio Cărbunești – Seciurile estas duaranga fervojlinio en Rumanio. Ĝi havas la numeron 220 kaj ligas la urbon Târgu Cărbunești en distrikto Gorj kun la samdistrikta vilaĝo Seciurile. La linio servas nur al vartransporto, precipe de karbo aŭ lignito. Ĝi estas t. n. karbolinio (rumane: linie ale cărbunilor).

La linio estis konstruita en la 1980-aj jaroj:
 Târgu Cărbunești – Albeni (9 km): 1983
 Albeni – Calnic (5 km): 1987
 Calnic – Seciurile (5 km): 1989

En la 1980-aj jaroj estis plano plilongigi la linion je 13 km tra Ruget al Alunu por atingi la fervojlinion Băbeni – Alunu. La plano antaŭvidis rektajn pasaĝerajn trajnojn inter Târgu Cărbunești kaj Băbeni; tial oni komencis elektrigi la linion, sed la elektra sistemo ne plu funkcias. La plano de plilongigo estis nuligita post la Rumana Revolucio de 1989, kvankam inter Seciurile kaj Alunu kelkaj tuneloj jam estis pretaj kaj unu viadukto preskaŭ finita.

 Kuriozaĵo 
Malgranda, 50 metrojn longa parto de la linio estis vendita al privatulo, kaj la kompanio CEO nun devas pagi por la uzo, ĉar alie la tuta linio estus neuzebla.

 Notoj 

 Eksteraj ligiloj 
 , kun multaj bildoj
 , pri la ne realigita linio

Carbunesti, Seciurile
Kategorio:Distrikto Gorj